Diari Oficial de la Generalitat Valenciana


Sumari del DOGV 3127, del 21-11-1997 (1997/3296)

Bases específiques per a la provisió en propietat de sis places d'auxiliar d'administració general.
---------------------------------------------------------------------------------------------------

### Dades del document

Número de DOGV
:   3127

Data del DOGV
:   21-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3296


Data del document
:   21-11-1997

Organisme emissor
:   Diputacio Provincial de Castelló

Tipus de document
:   Anunci

Descriptors 

:   * professió administrativa
    * administració local
    * concurs administratiu

Bases específiques per a la provisió en propietat de sis places d'auxiliar d'administració general. [97/A3296]
  
La Diputació Provincial de Castelló de la Plana, en la sessió ordinària del Ple del dia 29 de setembre de 1987, va acordar aprovar les següents bases específiques per a la provisió en propietat de sis places d'auxiliar d'administració general, vacants en la plantilla de funcionaris de la Diputació Provincial de Castelló.
  
Primera. Objecte de la convocatòria
  
Denominació de la plaça: auxiliar.
  
Grup: D.
  
Escala: administració general.
  
Subescala: auxiliar.
  
Sistema selectiu: oposició.
  
Nombre total de places: 6.
  
Torn lliure: 2.
  
Torn promoció interna: 2.
  
Reserva discapacitats: 2.
  
Els llocs sense cobrir del torn de promoció interna, i també els de reserva per a discapacitats, s'acumularan als del sistema general d'accés lliure.
  
Les persones aspirants que pretenguen concórrer pel torn de promoció interna i reserva de discapacitats i no acrediten els requisits exigits en la base següent seran considerats com a aspirants pel torn d'accés lliure, a tots els efectes.
  
Segona. Requisits dels aspirants
  
Requisits generals disposats en la base segona de les bases generals aprovades en la sessió de 25 de febrer de 1997, modificades en la base setena (exercici primer) en la sessió plenària del dia 29 de setembre de 1997.
  
Requisits addicionals:
  
Les persones aspirants que concórreguen a les places reservades al torn de promoció interna, que s'han de cobrir entre el personal del grup E de la plantilla de funcionaris, en situació d'actiu, hauran de tenir almenys dos anys d'antiguitat i estar en possessió del títol exigit per a l'ingrés en el cos o escala del grup D de l'article 25 de la Llei 30/1984, de 2 d'agost.
  
Per a concórrer a les places que es reserven a persones discapacitades, i sense perjudici del compliment dels requisits establits en la base segona de les generals aprovades pel Ple de la corporació el 25 de febrer de 1997, modificades en la base setena (exercici primer) en la sessió plenària del dia 29 de setembre de 1997, les persones aspirants hauran de tenir reconeguda aquesta condició, amb discapacitat d'un grau igual o superior al 33%, que acreditaran amb caràcter previ mitjançant el certificat expedit per l'òrgan competent.
  
Tercera. Drets d'examen
  
Import: mil pessetes (1.000 PTA), mitjançant el pagament al compte 05890094689585 que aquesta Diputació té oberta en Bancaixa. Si el pagament s'efectua mitjançant gir postal o telegràfic, es consignarà el número de gir en la sol·licitud.
  
Quarta. Ordre d'actuació de les persones aspirants
  
L'ordre d'actuació de les persones aspirants en aquells exercicis en què no puguen actuar conjuntament estarà determinat per la lletra del primer cognom, i correspondrà actuar, en primer lloc, a les persones aspirants el primer cognom de les quals comence per la lletra N.
  
Cinquena. Relació d'aprovats
  
Conclosa la qualificació dels exercicis, el tribunal establirà per a cadascun dels sistemes d'accés la relació de persones aspirants seleccionades, que estarà composta per aquelles que, seguint la puntuació de l'ordre respectiu de qualificació del seu torn, càpien en el nombre de places convocades que hi corresponguen.
  
En cas d'empat entre les persones aspirants incloses en la relació, l'ordre s'establirà en primer lloc atenent la puntuació obtinguda en el tercer exercici, i en segon lloc, si aquest es manté, atenent la major puntuació obtinguda en el segon i primer exercici per aquest ordre. Si persisteix l'empat, l'ordre s'establirà per sorteig o major edat.
  
Sisena
  
En tot allò que no estiga establit en aquestes bases específiques, caldrà ajustar-se al que disposen les bases generals aprovades pel Ple de la corporació provincial el dia 25 de febrer de 1997 i publicades en el Boletín Oficial de la Provincia número 29 de 8 de març de 1997, modificades en la base setena (exercici primer) en la sessió plenària del dia 29 de setembre de 1997.
  
Setena. Impugnació i revocació de les bases
  
Contra aquestes bases que exhaureixen la via administrativa es podrà interposar un recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa, durant el termini de dos mesos comptadors des de l'endemà de la seua publicació.
  
Cosa que es fa pública perquè se'n prenga coneixement.